કર્ણાટકની કોંગ્રેસ-JD(S) સરકાર મુશ્કેલીમાં, 2 અપક્ષોએ પરત ખેંચ્યું સમર્થન | Cong Jds Go Into Huddle As 2 Ind Mlas Drop Support To Karnataka Govt - India News | I Am Gujarat
Gujarati News India કર્ણાટકની કોંગ્રેસ-JD(S) સરકાર મુશ્કેલીમાં, 2 અપક્ષોએ પરત ખેંચ્યું સમર્થન
કર્ણાટકની કોંગ્રેસ-JD(S) સરકાર મુશ્કેલીમાં, 2 અપક્ષોએ પરત ખેંચ્યું સમર્થન
Published: Jan 16, 2019 11:05 am IST
1/5દક્ષિણ ભારતની રાજનીતિમાં ભૂકંપ
બેંગલુરુઃ લોકસભા ચૂંટણી પહેલાં જ દક્ષિણ ભારતની રાજનીતિમાં એકવાર ફરીથી ભૂકંપ જેવી સ્થિતિ સર્જાઇ છે. કર્ણાટકની એચડી કુમારસ્વામી સરકારને સમર્થન આપી રહેલા બે અપક્ષ ધારાસભ્યોએ પોતાનું સમર્થન પરત લઇ લીધું છે. તેઓ સમર્થન પરત ખેચ્યાની અરજી સાથે બુધવારે રાજ્યપાલ વજુભાઈ વાળાને મળશે તેવું માનવામાં આવી રહ્યું છે. મંગળવારે તેમની આ અરજીની કોપી મીડિયામાં પણ જાહેર થઈ હતી. તેવામાં એક વાર ફરીથી કર્ણાટકની કોંગ્રેસ-જેડીએસ સરકાર પર સંકટનાં વાદળો મંડરાતા જોવાં મળી રહ્યાં છે.
2/52 અપક્ષોએ કોંગ્રેસ-JD(S)નો સાથ છોડ્યો
અપક્ષ ધારાસભ્યોના સમર્થન પરત ખેંચવાના અહેવાલ મીડિયામાં આવતા જ ભારતીય જનતા પાર્ટીનાં નેતા અને મહારાષ્ટ્ર સરકારમાં મંત્રી રામનાથ શિંદેનું કહેવું છે કે આગામી બે દિવસોમાં કર્ણાટકમાં BJPની સરકાર બની શકે છે. ઉલ્લેખનીય છે કે કર્ણાટક ભાજપના તમામ 104 ધારાસભ્ય છેલ્લાં ત્રણ દિવસોથી દિલ્હીમાં છે. અહીં પૂર્વ મુખ્યમંત્રી બી. એસ. યેદિયુરપ્પાની આગેવાનીમાં તમામ ધારાસભ્ય પાર્ટી અઘ્યક્ષ અમિત શાહને મળવા આવ્યાં હતાં. જોકે કોંગ્રેસનો દાવો છે કે તેમનાં તમામ ધારાસભ્ય એકજુથ છે અને સરકારને કોઇ સંકટ નથી.
3/5શું છે કર્ણાટક વિધાનસભાનું સમીકરણ?
તમને જણાવી દઇએ કે કર્ણાટકમાં ગત વર્ષે એપ્રિલ-મેમાં ચૂંટણી યોજાઈ હતી જેમાં ભારતીય જનતા પાર્ટી સૌથી 225 બેઠકોની વિધાનસભામાં સૌથી મોટી પાર્ટી તરીકે સામે આવી હતી. જોકે બહુમતી માટે જોઈતો 113 ધારાસભ્યનો આંકોડ દર્શાવી શકી નહોતી. તેની સામે કોંગ્રેસના 80 ધારાસભ્ય અને જેડીએસના 37 ધારાસભ્ય તેમજ બે અપક્ષ એમ કુલ 119 ધારાસભ્યોના ટેકા સાથે શંભુમેળા સરકાર બની હતી.
4/5આગામી સપ્તાહમાં અવિશ્વાસ પ્રસ્તાવ લાવવાનો પ્રયાસ
સૂત્રો દ્વારા મળતી માહિતી અનુસાર, ભાજપનો દાવો છે કે તેમના સંપર્કમાં કોંગ્રેસના 10 અને જેડીએસના 3 ધારાસભ્ય છે. ભાજપના પ્રયાસ છે કે ટૂંક સમયમાં જ 13 ધારાસભ્યોના રાજીનામા બાદ ભાજપ કર્ણાટકમાં કુમારસ્વામી સરકાર વિરૂદ્ધ અવિશ્વાસ પ્રસ્તાવ લઇને આવી શકે છે. આ રાજકીય દાવપેચ વચ્ચે કર્ણાટક ભાજપના તમામ ધારાસભ્યોને ગુરૂગ્રામની એક હોટલમાં રાખવામાં આવ્યા છે.
5/5ધારાસભ્યોને લચાવવા માટે કોંગ્રેસ પર ભાજપનો આરોપ
યેદિયુરપ્પાએ કહ્યું કે, કોંગ્રેસ તેમના ધારાસભ્યોને લલચાવવાની કોશિશ કરી રહી છે. બન્ને દળો આ સમયે પોત-પોતાના ધારાસભ્યોને બચાવવામાં લાગી ગયા છે. બન્ને પાર્ટીઓ એકબીજાના ધારાસભ્યોનો પોતાના પક્ષમાં કરવાનાં પ્રયત્નોમાં છે કર્ણાટક વિધાનસભાની કુલ બેઠકો પર નજર નાખવામાં આવે તો 225 બેઠકો પૈકી ભારતીય જનતા પાર્ટી પાસે સૌથી વધુ 104, કોંગ્રેસ પાસે 80, જેડીએસ પાસે 37, બસપા પાસે 1, અપક્ષ પાસે 2 ધારાસભ્યો છે.